การกลับมาของอุลตร้าแมน

**การกลับมาของอุลตร้าแมน** () เป็นชื่อเดิมของ ทีวีซีรีส์ "ยอดมนุษย์ อุลตร้าแมนแจ็ค" เป็นอุลตร้าแมนหมายเลข 4 เป็นทีวีซีรีส์ชุดที่ 3 ของทีวีซีรีส์อุลตร้าซีรีส์
โดยมีเรื่องราวเกี่ยวกับ**ฮิเดกิ โก**ชายหนุ่มนักขับรถซิ่ง ที่ตายเนื่องจากเข้าไปช่วยเหลือเด็กและสุนัขที่กำลังถูกตึกถล่มร่วงลง จนได้รับการยอมรับจากยอดมนุษย์ อุลตร้าแมน แจ็ค และเลือกตัวเขาเป็นร่างสถิตย์ โดยในการแปลงร่างของโกจะต้องรวบรวมพลังจิตพร้อมทั้งชูมือขึ้น โดยไม่ต้องใช้อุปกรณ์ช่วยใดๆ ยอดมนุษย์ อุลตร้าแมน แจ็ค มีเวลาในอยู่บนโลก 3 นาที เช่นเดียวกับ ยอดมนุษย์ อุลตร้าแมน ฮิเดกิ โก ยังได้เข้าร่วมกับสมาชิกในหน่วยปราบสัตว์ประหลาด กองกำลังพิทักษ์ในซีรีส์นี้มีชื่อว่า **MAT : Monster Attack Team** อีกด้วย มีจำนวนตอนทั้งหมด 51 ตอน

โดยอุลตร้าแมน แจ็ค ในประเทศไทยระยะแรก ๆ เรียกว่า อุลตร้าแมน 2 เนื่องจากมีรูปร่างลักษณะที่คล้ายอุลตร้าแมนตัวแรกมาก ต่างกันเพียงมีรอยขีดเป็นเส้นเล็ก ๆ ตามรอยสีแดงใหญ่ และสีแดงบริเวณต้นขาไม่ลงมาเป็นแถบยาวเหมือนอุลตร้าแมนตัวแรก

สาเหตุที่ใช้ชื่อ**อุลตร้าแมนแจ็ค**นั้นในภาคคอมมิคซีรีส์อันโดรเมรอส (ภาคคอสโมแท็กเตอร์) ซึ่งมีการกล่าวถึงพี่น้องอุลตร้ามาก และถูกเรียกว่า**อุลตร้าแมน 2** หรือ **อุลตร้านิวแมน** ภายหลังทางญี่ปุ่นเปลี่ยนชื่อ อุลตร้าแมน **แจ็ค** เพื่อเป็นการตลาดของเล่นและไม่ให้สับสนชื่ออุลตร้าแมน

## ลักษณะสำคัญ
อุลตร้าแมนแจ็คมีลักษณะโดยรวมคล้ายกับอุลตร้าแมน คือ ลำตัวมีสีเงิน ลวดลายบนลำตัวเป็นสีแดง แต่ลักษณะของลวดลายแตกต่างกัน ได้แก่

1. บริเวณคอของอุลตร้าแมนแจ็คมีสีเงิน ในขณะที่คออุลตร้าแมนเป็นสีแดง

2. แถบสีแดงบริเวณเอวของอุลตร้าแมนแจ็คจะสั้นกว่า ไม่ลากต่อเนื่องไปจนถึงต้นขาทั้งสองข้างเหมือนอุลตร้าแมน

3. แถบสีแดงบริเวณเข่าของอุลตร้าแมนแจ็คจะยาวกว่าอุลตร้าแมน

4. แถบสีแดงบริเวณแขนของอุลตร้าแมนแจ็คจะสิ้นสุดแบบตัดขวางเป็นเส้นตรง ขณะที่อุลตร้าแมนแถบนี้จะมีลักษณะแบบปลายแหลมชี้ไปทางด้านมือ

5. ลวดลายสีแดงของแจ๊คจะมีเส้นสีแดงเล็กๆขนานไปกับขอบด้วย

และเพราะลักษณะที่คล้ายกับอุลตร้าแมนนี่เอง ชาวโลกจึงเรียกการมาเยือนโลกของอุลตร้าแมนแจ็คว่า "การกลับมาของอุลตร้าแมน" (Return of Ultraman)

## ประวัติ
เมื่อโลกกลับมาเป็นเป้าหมายการโจมตีของสัตว์ประหลาด และมนุษย์ต่างดาวอีกครั้ง อุลตร้าแมนแจ๊คจึงได้รับมอบหมายให้มาประจำยังโลกมนุษย์ แจ๊คมอบชีวิตให้กับ ฮิเดกิ โก ชายหนุ่มผู้เสียสละชีวิตตนเองเข้าช่วยชีวิตเด็กที่ได้รับอันตรายจากการโจมตีของสัตว์ประหลาด ทำให้โกสามารถแปลงร่างเป็นอุลตร้าแมนแจ๊คได้ด้วยการรวบรวมพลังจิตเมื่อโลกเข้าสู่ภาวะคับขัน
## ตัวละครหลัก
### องค์กรพิทักษ์โลก
### ทีมจู่โจมสัตว์ประหลาด MAT ( Monster Attack Team )
:ทีมพิเศษที่ก่อตั้งขึ้นเพื่อรับมือกับคดีประหลาดทุกประเภทและเพื่อปกป้องสันติสุขของโลกซึ่งสังกัดอยู่ในหน่วยงานพิทักษ์โลกขององค์การสหประชาชาติ โดยมีสำนักงานใหญ่อยู่ที่กรุงนิวยอร์ก และมีสาขาย่อยกระจายอยู่ในประเทศต่างๆทั่วโลก นอกจากนี้ยังมีสถานีอวกาศอีกด้วย
:ภายในฐานทัพใต้ทะเลของทีม MAT สาขาญี่ปุ่นจะมีสิ่งอำนวยความสะดวกต่างๆไม่ว่าจะเป็น ห้องปฏิบัติการ , โรงเก็บยาน แม็ทแอร์โร่ และ แม็ทไจโร , โรงซ่อม , โรงฝึกซ้อม , ที่พักอาศัย และอื่นๆอย่างครบครัน สำหรับทางเข้าออกไปยังบนดินนั้นจะถูกพรางตาเอาไว้ให้ดูเหมือนกับเป็นหอประภาคารซึ่งตั้งอยู่ในชานเมืองกรุงโตเกียว และยานแม็ทแอร์โร่ก็จะถูกปล่อยออกมาจากช่องปล่อยยานที่อยู่ตรงบริเวณใกล้ๆกับหอประภาคารนั้น

:**โก ฮิเดกิ** (郷 秀樹)
:ชายหนุ่มผู้ปกป้องเด็กจากการโจมตีของสัตว์ประหลาดจนเสียชีวิตไปแล้วครั้งหนึ่ง
:แต่หลังจากนั้น อุลตร้าแมน ก็ช่วยให้เขาฟื้นขึ้นมา โดยการรวมร่างกับเขา
:จากนั้นเขาก็ได้เข้าไปเป็นเจ้าหน้าที่ในทีม MAT และเติบโตเป็นผู้ใหญ่มากขึ้น
:ภายหลังจากผ่านประสบการณ์ทำงานร่วมกับเจ้าหน้าที่คนอื่นๆในทีม
:และได้พบปะกับผู้คนมากมาย
:(ผู้รับบท: แดน จิโร่ (団 次郎))
:**คาโต้ โชอิจิโร่**  (加藤 勝一郎)
:กัปตันคนแรกของทีม MAT ผู้ใจดีและอ่อนโยน
แต่อีกด้านหนึ่งเขาก็เป็นคนที่มีความเข้มงวดต่อภารกิจมาก
:(ผู้รับบท: สึคาโมโตะ โนบุโอะ (塚本 信夫))
**อิบูกิ ริว** (伊吹 竜)
:กัปตันทีมคนที่ 2 ที่ดูภายนอกเหมือนจะเป็นคนเข้มงวดเจ้าระเบียบ
:แต่ก็เป็นคนที่ใส่ใจกับบุคลิกนิสัยของเจ้าหน้าที่แต่ละนายเป็นอย่างมาก
:(ผู้รับบท: เนงามิ จุน (根上 淳))
:**มินามิ ทาเคชิ**
:เจ้าหน้าที่ผู้ชำนาญการใช้ปืนซึ่งเป็นคนที่มีอัธยาศัยดีและมีความมุมานะ
:เขาเป็นคนที่มาจากจังหวัดนากาโนะ
:(ผู้รับบท: อิเคดะ ชุนสึเกะ (池田 駿介))
:**'คิชิดะ ฟุมิโอะ**' (岸田 文夫)
:เจ้าหน้าที่ผู้เข้มงวดทั้งกับตนเองและผู้อื่น
:แต่พอมาในช่วงหลังๆ เขาก็ค่อยๆโอนอ่อนผ่อนปรนลง
:( ผู้รับบท: นิชิดะ เค็น (西田 健))
:**อุเอโนะ อิปเป** (上野 一平)
:เจ้าหน้าที่ผู้มีความภาคภูมิใจที่ได้เข้ามาทำงานในทีม MAT
:แต่ก็ยังมีความอ่อนต่อโลกอยู่
:(ผู้รับบท: มิตสึอิ โค (三井 恒))
:**โอกะ ยูริโกะ** (丘 ユリ子)
:เจ้าหน้าที่หญิงผู้มีฝีมือเคนโด้ ดั้งที่ 4
:แม้ว่าเธอจะดูเป็นผู้ใหญ่ที่มีความสุขุมนุ่มลึก
:แต่เนื้อแท้แล้วก็ยังเป็นผู้หญิงอยู่ดี 
:(ผู้รับบท: คัทสึรากิ มิกะ (桂木 美加))
### ตัวละครอื่นๆ
:**ซาคาตะ เคน**
:พี่ชายคนโตของพี่น้องตระกูลซาคาตะ
:ซึ่งเป็นเจ้าของอู่ซ่อมรถซาคาตะที่ โก ทำงานอยู่
:ในอดีตเขาเคยเป็นนักแข่งรถฝีมือดี
:แต่กลับต้องมาประสบอุบัติเหตุจนทำให้ขาพิการ
:เขาจึงต้องผันตัวไปเป็นช่างแทน
:ในตอนที่ 37 เขาพยายามที่จะช่วยเหลือ อาคิ ที่ถูก มนุษย์ดาวนัคเคิ่ล ลักพาตัวไป
:จนต้องถูกรถชนตาย
:(ผู้รับบท: คิชิดะ ชิน)

## ข้อมูลจำเพาะ
* ความสูง : 40 เมตร
* น้ำหนัก : 35,000 ตัน
* อายุ : 17,000 ปี
* ความเร็วในการบิน : 5 มัค
* พลังกระโดด : 400 เมตร
* ดาวบ้านเกิด: ดาวอุลตร้า นครแห่งแสง เนบิวล่า M78
* อาวุธ&ท่าไม้ตาย : ลำแสงสเปเซี่ยม,อุลตร้าเบรชเล็ท,อุลตร้าสปาร์ค,อุลตร้าครอส,ซีเนราม่าช๊อต,อุลตร้าฟ็อกบีม
* การป้องกัน : อุลตร้าแบริเออร์
* มาโลกครั้งแรก : ค.ศ 1971
* การแปลงร่าง : โดยการรวบรวมพลังจิตแล้วชูมือขึ้น
* ร่างมนุษย์ : ฮิเดกิ โก สมาชิกหน่วย MAT

## รายชื่อตอน

หมวดหมู่:รายการโทรทัศน์ในอดีต
หมวดหมู่:ละครโทรทัศน์ชุดอุลตร้าซีรีส์